તમે જે બાબત માટે અત્યંત ભાવુક હોય તેનાં માટે કઈક સંકલ્પ કરો. કઈક એવું કે જે તમને તેની પૂર્તિ માટે જરૂરી પ્રેરણા આપે. પરિણામલક્ષી સંકલ્પો કરવા તે એકદમ કુદરતી વાત છે, પરંતુ તમારું સંપૂર્ણ ધ્યાન તમારા પોતાનાં કાર્યો ઉપર કેન્દ્રિત થયેલું હોવું જોઈએ કે જે તમને તમારા ઈચ્છિત પરિણામ તરફ દોરી જાય. પરિણામ વિષે કલ્પના કરવી કે સ્વપ્ન જોવા તે ફક્ત તમારા સંકલ્પ માટે ઉત્સાહિત રહેવા પુરતું જ હોય છે. પરિણામ તો ફક્ત કર્મ કરવાથી જ આવતું હોય છે. જયારે પણ તમને આળસનો અનુભવ થાય કે સ્વપ્ન જોવાનું મન થાય કે તરત ઉભા થઇ જાવ અને કામ કરવા માંડો. કામ, કામ અને કામ. તમારા મનને બિલકુલ સાંભળશો જ નહિ.